| "I Was Made for Lovin’ You"Kiss |
| --- |
| Singlen "I Was Made for Lovin’ You" kansikuva |
| Singlen tiedot |
|  Albumilta | *Dynasty* |
|  B-puoli | "Hard Times" |
|  Julkaistu | 20. toukokuuta 1979 |
|  Formaatti | 7" vinyyli |
|  Tekijä(t) | Paul Stanley |
|  Tuottaja(t) | Vini Poncia |
|  Tyylilaji | hard rock, disko |
|  Kesto | 04.30 |
|  Levy-yhtiö | Casablanca |
| Listasijoitukset |
| * Sveitsi 2.
* Itävalta 6.
* Alankomaat 1.
* Ruotsi 19.
* Norja 10.
* Uusi-Seelanti 1.

 |
| Kissin muut singlet |
| "Strutter ’78"1978 | "I Was Made for Lovin' You"1979 | "Sure Know Something"1979 |

**"I Was Made For Lovin’ You"** on yhdysvaltalaisen Kiss-yhtyeen kappale, joka julkaistiin ensimmäisen kerran yhtyeen seitsemännellä studioalbumilla *Dynasty* vuonna 1979. Kappaleen ovat säveltäneet yhtyeen laulaja ja rytmikitaristi Paul Stanley, lauluntekijä Desmond Child ja Vini Poncia, joka työskenteli tuottajana *Dynastylla*. Kappaleen laulaa Paul Stanley. "I Was Made for Lovin’ You" julkaistiin *Dynastyn* ensimmäisenä singlenä 20. toukokuuta 1979 b-puolenaan yhtyeen soolokitaristi Ace Frehleyn säveltämä ja laulama kappale "Hard Times".

Kappaleesta tuli valtava kansainvälinen hitti ja se oli Kissin menestynein singlejulkaisu sitten vuoden 1976 *Destroyer*-albumin singlejulkaisun "Beth". Kappale nousi Yhdysvalloissa Billboard Hot 100-listan 11. sijalle ja se oli singlelistojen kärkisijalla kuudessa eri maassa. Kappale nousi singlelistojen kymmenen parhaan joukkoon yhteensä 14 eri maassa ja se myi kultaa Yhdysvalloissa, Kanadassa ja Italiassa. Valtavasta kansainvälisestä menestyksestä huolimatta "I Was Made For Lovin’ You" on yhä Kissin kiisteltyimpiä kappaleita, sillä se poikkeaa merkittävästi yhtyeelle tavanomaisesta hard rock-tyylilajin musiikista ja siinä on runsaasti vaikutteita diskomusiikista, minkä vuoksi kappale sai hämmentyneen vastaanoton yhtyeen fanien keskuudessa.

Kappale
-------

"I Was Made for Lovin’ You" oli yhtyeen ja lauluntekijä Desmond Childin ensimmäinen yhteistyö, ja Child teki yhtyeen kanssa sittemmin kappaleita 1980-luvulla useaan otteeseen. Kissin basisti-laulaja Gene Simmonsin mukaan "I Was Made for Lovin’ You" oli viimeinen *Dynasty*-albumille valmistunut kappale, sillä kappale valmistui vasta, kun muu albumi oli jo viimeistelyvaiheessa. Kissin rytmikitaristi ja laulaja Paul Stanley aloitti kappaleen työstämisen, koska hän halusi todistaa, että disko-kappaleen kirjoittamiseen pystyisi kuka tahansa. Myös *Dynasty*-albumin tuottanut Vini Poncia osallistui kappaleen säveltämiseen Childin ja Stanleyn kanssa. Kappaletta työstettiin aluksi nimellä "Tonight".

> »Yhteistyöni Kissin kanssa käynnistyi ihan sattumalta. Ensimmäinen yhdessä Paulin [Stanley] kanssa säveltämäni kappale oli "I Was Made for Lovin’ You". Olin periaatteessa mukana luomassa uutta musiikkityyliä, joka yhdisti diskopoljennon rockiin. Tein sitä oman bändini, Rougen, kanssa ja ajattelin, että voisi olla siistiä kokeilla samaa myös Kissin kanssa. Olimme SIR-studiolla, minne bändi oli vuokrannut ison flyygelin. Istuuduin flyygelin ääreen ja aloin pimputella säkeen sointuja. Paul teki kertosäkeen ja sävelsi loppubiisin yhdessä minun ja myöhemmin vielä Vinin [Poncia] kanssa.»   
> (Desmond Child kappaleen säveltämisestä.)
> 
> 

"I Was Made for Lovin' You" oli Kissin ensimmäinen merkittävä singlemenestys Euroopassa.

### Musiikkivideo

Kiss "I Was Made for Lovin’ You"-musiikkivideon kuvauksissa Savannah Civic Centerissä vuonna 1979.
Kiss kuvasi kappaleesta musiikkivideon Savannahin kaupungissa Georgiassa Savannah Civic Centerissä 20. kesäkuuta 1979. Musiikkivideon ohjasi John Goodhue. Kiss oli poikennut esiintymään Savannahissa kahden konsertin ajan Dynasty Tour -kiertueella, mutta toinen konsertti peruuntui vähäisen lipunmyynnin vuoksi. Koska yhtyeellä oli edelleen käytettävissään ensimmäisessä konsertissaan käyttämänsä lavasteet, niitä päätettiin hyödyntää sekä "I Was Made for Lovin' You" että "Sure Know Something" -musiikkivideoiden kuvaamiseen.

Vaikutus
--------

Paul Stanleyn ja Desmond Childin yhteistyö oli uraauurtavaa. Yhtyeillä ei ollut tätä ennen tapana käyttää ulkopuolisia biisintekijöitä, vaan bändin jäsenet tekivät kappaleita joko itse tai yhteistyössä bändin sisällä. Korkeintaan saatettiin ottaa tuottaja jollain tavalla mukaan. Ulkopuolista lauluntekijää ei kuitenkaan haluttu käyttää, koska siitä olisi voinut syntyä vaikutelma, ettei yhtye osaa tai kykene tekemään biisejään itse. Kun sitten Stanleyn ja Childin yhteistyönä tekemä kappale osoittautui Kissille valtavaksi menestykseksi, se avasi muillekin yhtyeille mahdollisuuden kokeilla samaa kasvojaan menettämättä. Esimerkiksi Bon Jovi teki yhteistyötä Desmond Childin kanssa, ja näin syntyivät kappaleet "You Give Love a Bad Name" sekä "Livin' on a Prayer".

Kappale on ollut tuottoisa. Sen lisäksi että kappale on mukana useilla Kissin Greatest Hits -levyillä, siitä ovat lukuisat artistit tehneet cover-versioita, sitä esitetään elokuvissa ja mainoksissa. Frederikin Killeri-levyllä vuodelta 1991 kappale on versioitu nimellä "Eero Eros". Suomalainen Embraze otti kappaleen mukaan ensilevylleen *Laeh*, joka ilmestyi 1998. Vuonna 2005 julkaistulla norjalaisella Kiss-tribuuttialbumilla *Gods of Thunder: A Norwegian Tribute to Kiss* kappaleen esitti norjalainen glam metal -yhtye Wig Wam.

Kokoonpano
----------

Yleisen harhaluulon mukaan yhtyeen soolokitaristi Ace Frehley olisi soittanut kappaleessa bassoa, mutta tästä huolimatta kappaleessa basistina on Gene Simmons. Sen sijaan rumpali Peter Criss ei soita kappaletta levyllä, vaikka esiintyy sekä videossa että levynkannessa. Peter Crissin tilalla soittaa sessiorumpali Anton Fig.

* Paul Stanley – laulu ja taustalaulu, rytmikitara
* Gene Simmons – basso ja taustalaulu
* Ace Frehley – soolokitara ja taustalaulu

Sessiojäsenet:

* Anton Fig – rummut ja taustalaulu
* Vini Poncia – syntetisaattori

Lähteet
-------

* Leaf, David ja Sharp, Ken: *Kiss - maskin takaa*. Like Kustannus, 2007. ISBN 978-952-471-950-6.

### Viitteet

1. ↑  KISS - I Was Made for Lovin’ You (Song) *swisscharts.com*. Viitattu 31.10.2010.
2. ↑  Kiss - "I Was Made for Lovin’ You" - RIAA Certifications Recording Industry Association of America. Viitattu 4.4.2014. (englanniksi)
3. 1 2 3 4 5 6  Song Stories - I Was Made for Lovin' You kissmonster.com. Viitattu 4.4.2014. (englanniksi)
4. ↑  Kiss - I Was Made for Lovin' You - Music Canada Certifications Music Canada.  Arkistoitu 7.4.2014. Viitattu 4.4.2014. (englanniksi)
5. ↑  Kiss - I Was Made for Lovin' You - Federazione Industria Musicale Italiana Certifications Federazione Industria Musicale Italiana.  Arkistoitu 6.10.2014. Viitattu 4.4.2014. (italiaksi)
6. 1 2  Leaf & Sharp, s. 398
7. ↑  Leaf & Sharp, s. 128
8. 1 2 3  Kiss Video Shoot - Savannah, Georgia  29.1.2013. whenkissruledtheworld.com.  Arkistoitu 7.4.2014. Viitattu 4.4.2014. (englanniksi)
9. 1 2 3  I Was Made For Lovin' You by Kiss Songfacts *www.songfacts.com*. Viitattu 11.3.2018. (englanniksi)
10. 1 2  Covers of I Was Made for Loving You by Kiss on WhoSampled *WhoSampled*. Viitattu 11.3.2018.
11. ↑  Cover versions of I Was Made for Lovin' You by Kiss | SecondHandSongs *secondhandsongs.com*. Viitattu 11.3.2018.
12. ↑  Embraze - Laeh *Discogs*. Viitattu 11.3.2018. (englanniksi)
13. ↑  Various - Gods Of Thunder (A Norwegian Tribute To Kiss) *Discogs*. Viitattu 11.3.2018. (englanniksi)


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kiss |
| --- |
|  |
| 
* Gene Simmons
* Paul Stanley
* Tommy Thayer
* Eric Singer

 |
|  |
| Entiset jäsenet | 
* Ace Frehley
* Peter Criss
* Eric Carr
* Vinnie Vincent
* Mark St. John
* Bruce Kulick

 |  |
|  |
| Studioalbumit | 
* *Kiss*
* *Hotter Than Hell*
* *Dressed to Kill*
* *Destroyer*
* *Rock and Roll Over*
* *Love Gun*
* *Dynasty*
* *Unmasked*
* *Music from The Elder*
* *Creatures of the Night*
* *Lick It Up*
* *Animalize*
* *Asylum*
* *Crazy Nights*
* *Hot in the Shade*
* *Revenge*
* *Carnival of Souls: The Final Sessions*
* *Psycho Circus*
* *Sonic Boom*
* *Monster*

 |
|  |
| Livealbumit | 
* *Alive!*
* *Alive II*
* *Alive III*
* *Kiss Unplugged*
* *You Wanted the Best, You Got the Best!!*
* *Kiss Symphony: Alive IV*
* *Kiss Alive! 1975–2000*
* *Alive 35*
* *Kiss Rocks Vegas*
* *Off the Soundboard – Tokyo 2001*

 |
|  |
| Kokoelmat | 
* *The Originals*
* *The Originals II*
* *Double Platinum*
* *Killers*
* *Chikara*
* *Smashes, Thrashes & Hits*
* *Greatest Kiss*
* *The Box Set*
* *The Very Best of Kiss*
* *The Best of Kiss: The Millennium Collection*
* *The Best of Kiss: The Millennium Collection, Vol. 2*
* *Gold*
* *The Best of Kiss: The Millennium Collection, Vol. 3*
* *The Best of Kiss*
* *Playlist Plus*
* *Playlist Your Way*
* *Jigoku-Retsuden – New Recordings Best*
* *Ikons*

 |
|  |
| Videojulkaisut | 
* *Animalize Live Uncensored*
* *Exposed*
* *Crazy Nights*
* *X-treme Close-Up*
* *Konfidential*
* *Kiss My Ass: The Video*
* *Kiss Unplugged*
* *Psycho Circus 3-D Video*
* *The Second Coming*
* *Kiss Symphony: The DVD*
* *Rock the Nation Live!*
* *Kissology Volume One: 1974–1977*
* *Kissology Volume Two: 1978-1991*
* *Kissology Volume Three: 1992–2000*

 |

 |